kardosdrur/scandi-wiki huggingface dataset:
Love Songs (album af Elton John)

Love Songs er et opsamlingsalbum af den britiske sangeren Elton John. Albummet blev første udgivet den 6. november 1995 af Elton Johns egne pladesalskab The Rocket Record Company, sammenholdt med Mercury Records. Albummet blev udgivet i Nordamerika af MCA Records den 24. september 1996, næsten et år efter den europæiske udgivelse.

I USA blev albummet certificeret guld i december 1996, platin i marts 1997, to gange platin i december 1998 og tre gange platin i august 2000 af Recording Industry Association of America.

Sporliste 
Alle sange er skrevet af Elton John og Bernie Taupin medmindre andet er angivet.

Europæiske udgivelse
 "Sacrifice"
 "Candle in the Wind"
 "I Guess That's Why They Call It the Blues"
 "Don't Let the Sun Go Down on Me" (duet med George Michael)
 "Sorry Seems to Be the Hardest Word"
 "Blue Eyes" (John, Gary Osborne)
 "Daniel"
 "Nikita"
 "Your Song"
 "The One"
 "Someone Saved My Life Tonight"
 "True Love" (duet med Kiki Dee) (Cole Porter)
 "Can You Feel the Love Tonight" (John, Tim Rice)
 "Circle of Life" (John, Rice)
 "Blessed"
 "Please"
 "Song for Guy" (John)

Nordamerikanske udgivelse
 "Can You Feel the Love Tonight" – 4:02
 "The One" – 5:55
 "Sacrifice" – 5:09
 "Daniel" – 3:55
 "Someone Saved My Life Tonight" – 6:47
 "Your Song" – 4:03
 "Don't Let the Sun Go Down on Me" (duet med George Michael) – 5:50
 "Believe" – 4:44
 "Blue Eyes" – 3:29 (John, Osborne)
 "Sorry Seems to Be the Hardest Word" – 3:50
 "Blessed" – 5:03
 "Candle in the Wind" (live) – 4:02
 "You Can Make History (Young Again)" – 4:56
 "No Valentines" – 4:11
 "Circle of Life" – 4:50 (John, Rice)

Hitlister

Referencer

Eksterne henvisninger 
Love Songs (album af Elton John) på Allmusic

Elton John-opsamlingsalbum
Opsamlingsalbum fra 1995
Ari Skúlason

Ari Freyr Skúlason (født 14. maj 1987) er en islandsk fodboldspiller, der spiller i belgiske Lokeren efter at have spillet tre sæsoner i den danske Superligaklub Odense Boldklub.

I sommeren 2013 hentede Odense Boldklub Skúlason til klubben på en aftale frem til 31. december 2016. Han blev købt fri af sin kontrakt med den svenske klub GIF Sundsvall. Efter EM-slutrunden i 2016 solgte OB ham videre til Lokeren.

Skúlason spiller desuden på Islands fodboldlandshold og spillede blandt alle holdets kampe under EM 2016 i Frankrig. Han blev også udtaget til VM 2018 i Rusland.

Eksterne henvisninger 
 Ari Skulason, all-time Superligastatistik på Superstats.dk
 Ari Freyr Skúlason Transfermarkt.dk

Referencer 

Fodboldspillere fra Island
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Fodboldspillere fra Odense Boldklub
Fodboldspillere fra BK Häcken
Fodboldspillere fra GIF Sundsvall
Fodboldspillere fra KSC Lokeren
Jesper Rasmussen (fodboldspiller)

Jesper Rewitz Rasmussen (født 4. januar 1992) er en dansk fodboldspiller, der spiller for Vejle Boldklub, hvortil han er på lån fra Esbjerg fB.

Referencer

Eksterne henvisninger 
 
 Jesper Rasmussen Profil hos Esbjerg fB
 Jesper Rasmussen, all-time Superligastatistik på Superstats.dk

Fodboldspillere fra Danmark
Fodboldspillere fra Esbjerg fB
Passer (flertydig)

En passer er et tegneredskab til cirkler og buer. Passer kan også have følgende betydninger:

 Passer (efternavn)
 Dirch Passer
 Passer (fugl), en slægt af spurvefugle
 Passeri, sangfugle, en undergruppe af spurvefuglene
 Passeridae, en fuglefamilie inden for ordenen af små, frøædende spurvefugle
 Passeriformes, den største orden inden for fuglene
 Passer domesticus, gråspurv
 Passer rating, en statistik der bruges til at måle en NFL-Quarterbacks effektivitet
 Passirio, flod i Sydtyrol med det tyske navn Passer

Se også 
 Passer passer piger, en dansk film med Dirch Passer
 Passeren, et stjernebillede
Mike Grella

Michele "Mike" Grella (født 23. januar 1987) er en amerikansk/italiensk fodboldspiller, der spiller hos Columbus Crew.

Karriere

Viborg FF 
Efter et træningsophold i klubben indgik Grella i oktober 2013 en kontrakt med den danske Superligaklub Viborg FF om at spille for klubben resten af 2013. Han debuterede for klubben den 24. november 2013 i et 1-4-nederlag til FC København, da han erstattede Lucas Jensen efter 83. minutters spil. Grella forlod Viborg FF ved den korte kontrakts udløb ved udgangen af 2013.

Carolina RailHawks 
I april 2014 indgik Grella en aftale med den amerikanske klub Carolina RailHawks.

Referencer

Eksterne henvisninger 

Fodboldspillere fra USA
Fodboldspillere fra Leeds United F.C.
Fodboldspillere fra Carlisle United F.C.
Fodboldspillere fra Swindon Town F.C.
Fodboldspillere fra Brentford F.C.
Fodboldspillere fra Bury F.C.
Fodboldspillere fra Scunthorpe United F.C.
Fodboldspillere fra Viborg FF
Ignite

Ignite er et fortælleformat, hvor mennesker får præcis fem minutter til at dele med publikum, hvad de brænder for. I løbet af de fem minutter vises 20 slides som baggrund – de skifter automatisk fire gange i minuttet, dvs. hver slide vises i 15 sekunder.

Til et Ignite-event kommer op mod 16 forskellige talere og emner. Ignite er et globalt fænomen, organiseret over hele verden af frivillige, og afholdt på forskellig vis i de enkelte lande. Den første Ignite blev holdt i 2006 i Seattle, Washington. Siden har det spredt sig til hele verden.

Festivaler
Retorik
Saturn I

Saturn I (udtales "Saturn et") var USAs første løfteraket, der ikke var et ombygget missil. Raketten var specifikt designet til at løfte tunge nyttelaster i lavt kredsløb om Jorden (LEO). Størstedelen af rakettens løftekraft kom fra det klyngekonfigurerede nedre trin, bestående af tanke og otte raketmotorer taget fra tidligere raketdesign, med det formål at lave én stor løfteraket. Saturn I-raketten viste sig at være særdeles velfungerende og fleksibel, og blev benyttet til opsendelse af Pegasus satellitter og test af Apollo kommandomodulets aerodynamiske egenskaber. 

Raketten var oprindeligt designet til at være en universal løfteraket for det amerikanske militær i 1960erne, men den tjente kun en kort periode, og kun ved NASA. Ti Saturn I-raketter blev opsendt, før den blev erstattet af Saturn IB, som havde et kraftigere øvre trin og forbedret instrumentering. 

Raketter
NASA
Apollo-programmet
Jonas Knudsen

Jonas Hjort Knudsen (født 16. september 1992) er en dansk fodboldspiller, der spiller i den svenske Allsvenskan-klub Malmö, hvortil han skiftede fra Ipswich i sommeren 2019. Han har tidligere spillet i Esbjerg fB. Knudsen spiller primært pladsen som venstre back.

Klubkarriere

Esbjerg fB 
I november 2009 skrev han under på sin første professionelle kontrakt med Esbjerg. Han debuterede for Esbjerg fB den 28. marts 2010 i en alder af 17 og 193 dage, hvilket gjorde ham til den yngste debutant nogensinde for Esbjerg fB.

Ipswich Town F.C. 
Knudsen skrev den 31. juli 2015 under på en treårig aftale med Ipswich Town F.C. Kort før jul 2017 udnyttede Ipswich en mulighed option til at forlænge kontrakten til 2019.

Malmö FF 
20. juni 2019 skiftede Jonas Knudsen til svenske Malmö FF, hvor han fik en kontrakt på fire og et halvt år.

Landsholdskarriere 
Jonas Knudsen har spillet adskillige kampe for forskellige danske ungdomslandshold og var en del af truppen, der deltog i slutrunden om U/21-EM 2015. Samtidig fik han debut på A-landsholdet i en venskabskamp 28. maj 2014 mod Sverige.

Knudsen var med i truppen til VM-slutrunden 2018 og fik sin slutrundedebut den 1. juli 2018, hvor han fik en startplads i ottendelsfinalen mod , som Danmark tabte efter straffesparkskonkurrence.

Privatliv 
Jonas Knudsen er gift med sygeplejerske Trine Bruun Jensen, og parret fik deres første barn, en pige, mens Knudsen var af sted til VM-slutrunden i 2018. Hans landsholdskammerater samlede sammen, så Knudsen kunne tage en hurtig tur hjem for at se til sin familie mellem de to første kampe under slutrunden.

Referencer

Eksterne henvisninger 
 
 Jonas Knudsen, all-time Superligastatistik på Superstats.dk

Fodboldlandsholdsspillere fra Danmark
Deltagere ved verdensmesterskabet i fodbold 2018
Fodboldspillere fra Esbjerg fB
Fodboldspillere fra Ipswich Town F.C.
Fodboldspillere fra Malmö FF
Charlotte Blay

Charlotte Blay (født 1938) er en dansk forfatter. Hun er primært kendt for sine rejsebeskrivelser.

Hendes første bog blev udgivet i 1970 og hed Hyldehytten.

Privat 
Charlotte Blay er datter af en skipper og opvoksede i Svendborg.

Hun er gift med Jørgen Windfeldt og har tre døtre, Josephine, Sisse og Mille. Hun har i alt 13 børnebørn.

Eksterne links 
 Profil på gyldendal.dk

Romanforfattere fra Danmark
Modtagere af Kulturministeriets Børnebogspris
Kellyville Kangerlussuaq

Kellyville, Sondrestrom Upper Atmospheric Research Facility eller Sondrestrom Incoherent Scatter Radar Facility er en forskningsstation, der beskæftiger sig med ionosfære L-båndet.

Stationen er placeret i Kangerlussuaq på Grønland, tæt på Kangerlussuaq Lufthavn ude ved havnen. Anlægget består af en L-båndet scatterradar med en diameter på 32 meter. Denne har været opstillet to gange tidligere, først i Los Angeles og senere Alaska. Siden 1983 har den stået i Kangerlussuaq.

Stedet drives af International Center for Geospace studies

Se også 

Officiel hjemmeside
Kellyville - Kangerlussuaq - Greenland.

Bygninger, konstruktioner og anlæg i Grønland
Forskningsinstitutioner i Danmark
Ølgod Kirke

Ølgod kirke er en kirke beliggende i Ølgod. Kirken nævnes første gang i kirkelisten i Ribe i 1300-tallet. Den var viet til Sankt Laurentius, som var de fattiges skytsengel. I 1445 nævnes en præst ved navn Laurids Hansen.

Eksterne kilder og henvisninger 

 Ølgød Kirke hos KortTilKirken.dk
 Ølgod Kirke i bogværket Danmarks Kirker (udg. af
 Video af kirken på Youtube

Kirker i Varde Kommune
Kirker i Ribe Stift
Kirker i Ribe Amt
Godsbanen (Aarhus)

Kulturproduktionscentret Godsbanen er indrettet i den tidligere Aarhus Godsbanegård i Skovgaardsgade 3 midt i Aarhus.

Godsbanen er beliggende i brokvarteret kaldet Aarhus K

Godsbanen blev indviet 30. marts 2012 efter en større ombygning og renovering, og her kan man opleve udstillinger, teater, oplæsninger, koncerter, markeder mm. Man kan også arbejde i værkstederne og projektlokalerne, deltage i et af de mere end 400 årlige arrangementer eller måske gå en tur på taget.

Beslutningen om etablering af et kulturelt produktionscenter på godsbanegården blev allerede truffet i 2003, og projektet blev realiseret i et samarbejde mellem Aarhus Kommune og Realdania.

Faciliteter 

Godsbanen huser en lang række kulturelle aktører; bl.a. Godsbanens Åbne Værksteder, Teater Katapult, spillestedet Radar, restaurant/café Spiselauget, Åbne Scene, Aarhus Filmværksted, Aarhus Billedkunstcenter, Aarhus Litteraturcenter og mange flere inden for alle kulturgenrer. Se alle aktører på www.godsbanen.dk

Godsbanens 10.500 m² faciliteter lejes ud til alle og omfatter blandt andet blackboxen Åbne Scene, Rå hal med plads til 1.200 personer, projektpladser, udstillingsfaciliteter, gæsteboliger, mødelokaler, prøvelokaler og store og små projektrum.

Banedanmark har stadigt enkelte spor på området som benyttes af DSB, samt et trinbræt som udelukkende benyttes som station af kongehuset

Omgivelserne 

Områderne omkring den gamle Godsbanebygning – fra Skovgaardsgade og ud under Ringgadebroen - tæller i alt 100.000 m². Området er i voldsom vækst og vil frem til ca 2025 blive til en helt ny bydel, Aarhus K.

Noter

Eksterne henvisninger 

 Godsbanen

Kultur i Aarhus
Restauranter i Aarhus
Bygninger, konstruktioner og anlæg i Aarhus
Spillesteder i Aarhus
Teatre i Aarhus
Rich Froning Jr.

Rich Froning Jr. (født 21. juli 1987) er en amerikansk professionel crossfit-atlet, kendt for sine præstationer i Crossfit Games. Han blev den første person til at vinde titlen "Fittest Man on Earth" fire gange i træk (2011, 2012, 2013 og 2014). Froning leverede en imponerende præstation alle fire år, hvor han dominerede konkurrenter såsom Graham Holmberg, Matt Chan, Chris Spealler, Jason Khalipa og mange andre. Froning er kristen og citerer sin tro som fundamentet for alt, han gør.

Referencer 

Atleter fra USA
Personer fra Michigan
Muslingebanker

Muslingebanker er rev af tætsiddende muslinger, der har fæstnet sig på havbunden. Der findes også muslingebanker i ferskvand. I Danmark er der 152 registrerede muslingearter, men ikke alle rr rev-dannende, da nogle f.eks. graver sig ned i sandbund, ligesom knivmuslinger.

Muslingebanker etablerer sig på steder med stor vandgennemstrømning, som bringer ilt, næringsstoffer og fødeemner med sig. Derfor findes de ofte på lavt vand, hvor tidevandet bestemmer miljøet. De kan dog også etablere sig på dybt vand, hvor de dybere havstrømme løber; det ses f.eks. omkring Færøerne. 

Muslingebanker er udbredt overalt i de danske farvande, inklusiv Færøerne og Grønland. De findes især i Limfjorden og Vadehavet, hvor der foregår et intenst muslingefiskeri. 

Der findes mange arter af muslinger. I de danske farvande domineres muslingebankerne af blåmuslingen. Omkring Færøerne er det fortrinsvist hestemusling og ved Grønland kammusling, som dominerer.

Miljøbetydning 
Muslingebanker har stor betydning for havets flora og fauna på mange niveauer. De renser vandet for miljøfremmede stoffer, forurening, forskellige giftstoffer, radioaktive stoffer, overskud af næringsstoffer, uønskede bakterier og algeblomst. Samtid udgør de et vigtigt fødegrundlag for både fisk, pattedyr (f.eks. marsvin), fugle og mennesker. Muslingebanker har derfor stor biologisk og økonomisk betydning verden over. 

Muslingebanker bruges af disse grunde ofte som 'indikator-miljøer', som kan afsløre og vise havets og dets økosystemers sundhedstilstand.

Erhverv 
Muslingebanker er stadig af stor økonomisk betydning på verdensplan, idet der foretages 'muslingeskrab' med jævnlige mellemrum med forskellige teknikker, såsom bundtrawl. Muslingeskrab på muslingebanker er de senere år delvist afløst af muslingeopdræt på reb (linemuslinger), pæle og lignende. I Danmark foregår erhvervsfiskeri af muslinger primært i Limfjorden, hvor der stadig foretages mange muslingeskrab om efteråret. Der fiskes også erhvervsmæssigt i Isefjorden, langs de østjydske kyster og i Vadehavet, men i mindre omfang end i Limfjorden, hvor der i gennemsnit blev opfisket 64.000 ton muslinger årligt i perioden 2001-2006.

I 2002 blev Dansk Skaldyrcenter (DSC) oprettet i Nykøbing Mors, støttet af bl.a. EU midler til regional udvikling. Skaldyrcenteret er en erhvervsdrivende fond til fremme af bæredygtigt opdræt, fiskeri og industriel forarbejdning af skaldyr, herunder muslinger. Centret ledes af en bestyrelse med repræsentanter fra erhverv, kommune, region og forskning og deltager i forsknings-, forsøgs- og udviklingsprojekter.

Sikkerhed 
Når man indsamler muslinger til konsum, skal man være opmærksom på at indsamle i 'åbne områder', hvor der ikke er risiko for skaldyrsforgiftning. Fødevarestyrelsen orienterer løbende borgere og erhvervsliv om, hvilke områder der er åbne og lukkede.

Referencer

Ekstene henvisninger 
 Dansk Skaldyrcenter Fondens egen hjemmeside

Rev
Muslinger
Ivica Dačić

Ivica Dačić (, ; (født 1. januar 1966) er en politiker fra Serbien, hvor han fra juli 2012 til april 2014 var premierminister. Han er formand for Serbiens Socialistparti, og bestred fra 2008 til 2012 flere forskellige ministerposter. Han har fra april 2014 fungeret som udenrigsminister.

Eksterne henvisninger 

Politikere fra Serbien
Nissebanden (julekalender)

Nissebanden er en julekalender, der blev sendt på DR1 første gang i 1984. Julekalenderen handler om Nissebanden, der skal hjælpe julemanden med at finde sit gode humør. I 1989 blev serien efterfulgt af Nissebanden i Grønland og senere Nissernes Ø i 2003. Nissebanden har været genudsendt i 1992, 2001, 2015 og senest i 2020.

I 2009 blev julekalenderen valgt som den næstbedste julekalender blandt Politikens læsere med kun fire stemmer op til Jul på Slottet på førstepladsen.

Handling 
Julemanden har mistet sit gode humør, da der er gået hul på den pose, som han opbevarede den i. Hvis ikke julemanden får sit gode humør tilbage, bliver det ikke jul. Agentnissen A-38 (Hans Dal) sætter Nissebanden, der består af Hr. Mortensen (Arne Hansen), Gemyse (Kirsten Peüliche), Skipper (Lars Knutzon), Lunte (Flemming Jensen) og Pil (Kirsten Lehfeldt), på opgaven. For at han kan få sit gode humør tilbage skal Nissebanden finde de fire ting, som julemandens gode humør består af: en fryd for øjet, en kildren i næsen, en liflen for øret og en rislen ned ad ryggen. Fra deres hemmelige skjulested i en mølle tager nisserne på missioner ud for at finde de forskellige. De sender deres indsamlede humør-prøver med flaskepost til A-38 som tester dem med et humør-o-meter.

I slutningen af hvert afsnit serverer Lunte risengrød med smørklat på, som han kaster med en ske.
Nissebanden har desuden følgeskab af sanktbernhardshunden Julius, der hver aften formår at skubbe Hr. Mortensen ud af sengen, så han ender med at sove på spisebordet.

Medvirkende 
 Flemming Jensen - Lunte (grød- og pulternisse)
 Kirsten Peüliche - Gemyse (kammernisse)
 Lars Knutzon - Skipper (skibsnisse)
 Kirsten Lehfeldt - Pil (ungnisse og skovnisse)
 Arne Hansen - Hr. Mortensen (arkivnisse)
 Hans Dal - A-38 (nisseagent)

Desuden medvirkede Josef Aarskov, Kurt Damsgaard, Per Pallesen, Ole Emil Riisager, Tom McEwan, Thomas Eje, Ove Sprogøe, Poul Bundgaard og Ulf Pilgaard.

Produktion 

Optagelserne af nissernes tilholdssted forgik i og omkring Kaleko Mølle på Fyn. De indendørs studieoptagelser blev optaget i Taastrup i sommeren 1984. Desuden blev møllehjulet fra Børkop Mølle brugt i introen til hvert afsnit.

Manuskriptet blev skrevet af Flemming Jensen i samarbejde med Hans Dal, der også har skrevet musikken. Serien er instrueret af Per Pallesen.

Udgivelse 
Ved genudsendelsen i 2001 blev der udgivet en cd med forskellige computerspil til børn og tre af sangene fra julekalenderen. Der blev også udgivet en bog, hvor seriens 24 afsnit var omskrevet af Jesper Klein til hvert deres kapitel.

Noter

Eksterne henvisninger 
 

Børneserier fra Danmark
 Julekalender
Tv-julekalendere
Danske tv-serier fra 1980'erne
Christian Ludvig 2. af Mecklenburg-Schwerin

Christian Ludvig 2. () (15. maj 1683 – 30. maj 1756) var regerende hertug af Mecklenburg-Schwerin fra 1747 til sin død i 1756.

Han var søn af Hertug Frederik af Mecklenburg-Grabow og blev hertug, da hans storebroder Hertug Karl Leopold døde i 1747.

Biografi 

Christian Ludvig blev født den 15. maj 1683 i Grabow som tredje søn af Hertug Frederik af Mecklenburg-Grabow og Christine Vilhelmine af Hessen-Homburg, datter af Landgreve Vilhelm Christopher af Hessen-Homburg.

Han var nevø til den barnløse Hertug Christian Ludvig 1. af Mecklenburg-Schwerin. Christian Ludvigs ældre bror Frederik Vilhelm efterfulgte deres onkel som hertug i 1692. Han døde i 1713, hvorefter Christian Ludvigs anden bror Karl Leopold blev hertug. Christian Ludvig blev hertug, da Karl Leopold døde den 28. november 1747.

Den 30. april 1737 modtog Christian Ludvig på Frederiksborg Slot Elefantordenen af Kong Christian 6. af Danmark.

Hertug Christian Ludvig døde den 30. maj 1756 i Schwerin. Han blev efterfulgt som hertug af sin ældste søn Frederik.

Han er begravet i Schelfkirken i Schwerin.

Ægteskab og børn 

Christian Ludvig giftede sig den 13. november 1714 i Güstrow med Hertuginde Gustave Karoline af Mecklenburg-Strelitz. Hun var datter af Hertug Adolf Frederik 2. af Mecklenburg-Strelitz og Hertuginde Maria af Mecklenburg-Güstrow. De fik fem børn:

 Frederik (1717-1785), regerende hertug af Mecklenburg-Schwerin som Frederik 2 1756-1785
 Ulrike Sophie (1723-1813), abbedisse i Rühn Kloster 1728-1756
 Ludvig, arveprins af Mecklenburg-Schwerin
 Luise (1730-1730)
 Amalie (1732-1775), stiftsdame i Herford

Se også 
 Mecklenburg

Henvisninger

Litteratur 
 Hela Baudis: Christian Ludwig II. von Mecklenburg-Schwerin im Porträt - zu Aspekten des Herrscherbildes im 18. Jahrhundert. A: Mecklenburgische Jahrbücher 122 (2007), S. 99-120
 Antje Koolman: Die Erziehung eines Prinzen. Die Ausbildung Herzog Christian Ludwigs II. in Grabow in Grabow, Wolfenbüttel, London und Rom. A: Mecklenburgische Jahrbücher 122 (2007), S. 81-98

Eksterne links 

 Huset Mecklenburgs stamtavle 

Hertuger af Mecklenburg-Schwerin
Huset Mecklenburg
Tyskere i 1600-tallet
Tyskere i 1700-tallet
Anders Stjernholm

Anders Stjernholm (født 22. november 1980) er en dansk journalist, stand-up-komiker, formand for Ateistisk Selskab og politiker. Han debuterede som komiker i 2005 på Comedy Zoo i København.

Stjernholm er uddannet journalist fra SDU, hvor han skrev sin bacheloropgave om ADHD, en diagnose han selv fik som 26-årig. Han er ambassadør for EN AF OS og ADHD-foreningen. Stjernholm er en udtalt kritiker af religion og tro, eller som han selv udtrykker det "glødende anti-teist". I en periode indtil 2018 og igen fra 2022 har han været formand for Ateistisk Selskab. I mellemtiden var han almindeligt bestyrelsesmedlem i foreningen.

Comedy 
Stjernholm deltog i tredje sæson af Comedy Fight Club og lavede i 2011 sit første onemanshow Find Lykken. I 2013 lavede han showet 20 ting der er galt i Danmark sammen med Martin Nørgaard, og han har været vært på diverse radiosprogrammer samt tv-showet Bingo Banko. I 2013 var han vært på det omdiskuterede program Danmark på piller på DR2..

I efteråret 2015 lavede han endnu et one-man standup-show kaldet Grine eller Græde. Til valgkampen i 2019 lavede han et såkaldt valgkampsshow kaldet Fra Blå til Rød til Vanvittig.

Politik 
I marts 2015 offentliggjorde Anders Stjernholm sit kandidatur til folketinget for partiet Alternativet.

Han var stedfortræder i folketinget for Ulla Sandbæk fra 28. november 2017 til 3. marts 2018, mens hun var sygemeldt med hjernerystelse.

I 2021 stillede han op til Borgerrepræsentationen i København for Alternativet og fik 318 personlige stemmer, det sjettehøjeste blandt partiets ni opstillede kandidater.

Aktivisme og bøger 
I 2015 startede han sammen med en række frivillige foreningen Eftertro, som er et rådgivningsnetværk for tidligere troende og tvivlere. I samme proces udgav han bogen Eftertro, der handler om det at forlade en religiøs tro og religiøse samfund.

I 2019 udgav han bogen Du er jo ateist! sammen med Ateistisk Selskabs daværende formand Simon Nielsen Ørregaard.

Filmografi 
 Comedy Fight Club (2008) - deltager
 Høvdingebold (2009) - deltager
 MC's Fight Night (2009) - vært
 Fangerne på fortet (2010) - deltager
 Bingo Banko (2011) - vært
 Danmark på piller (2013) - vært
 Hjernevask (2013) - vært

Manuskriptforfatter
 Live fra Bremen (2011-2012)

Referencer

Eksterne henvisninger 
 

 
 EN-AF-OS.dk

Personer fra Fredensborg
Standupkomikere fra Danmark
Politikere fra Alternativet
Alumni fra Syddansk Universitet
Aerotoksi- syndrom

Aerotoksi-syndrom, er en betegnelse der siden 1999 har beskrevet en tilsyneladende  kort- eller langtids sygdoms-effekt, som påvirker rejsende og ansatte i passagerfly, når de indånder kabineluften.

Årsag
Ved indsugning af luft gennem flyets motorer til  aircondition-systemet, kan mindre lækager fra motor-og hydrauliksystemerne frigive giftige stoffer, hvorefter de opvarmede gasser blander sig med den luft der sendes ind i flyets kabiner.

Olieproducenterne bruger forskellige additiver for at mindske slitage på flyets motorer, blandt andet TDC (tricresylfosfat), som kan give nerveskader.

Myndighederne
Relevante myndigheder, anno 2013, har ikke valgt at gribe ind, da man anser de skadelige koncentrationer ligger lavere end godkendte grænseværdier for de forurenende stoffer samt at der for tiden ikke er videnskabeligt belæg for at forureningen er skadelig.

Ekstern henvisning og kilde
aerotoxic.org - Information about Aerotoxic Syndrome

Miljø og samfund
Syndromer
Luftfart